КОНКУРС ЗА УПИС НА МАГИСТАРСКЕ СТУДИЈЕ

*„Међурелигијске студије и изградња мира“* у академској 2019/2020. години

Факултет исламских наука Универзитета у Сарајеву
Католички богословни факултет Универзитета у Сарајеву
Православни богословски факултет „Свети Василије Острошки“ Универзитета у Источном Сарајеву

расписују
КОНКУРС

За упис на заједничке магистарске студије „Међурелигијске студије и изградња мира“ у академској 2019/2020. години.

Магистарски програм траје једну годину, а његов успјешан завршетак доноси диплому другог степена високе школске спреме и звање магистар међурелигијских студија и изградње мира.

Укупан број ЕЦТС бодова који студент мора остварити у току студија је 60. Предмети су једносеместрални.

Обавезе студената у погледу похађана наставе обухватају највише 30 часова предавања и вјежби седмично.

Интердисциплинарни карактер другог циклуса студија састоји се у томе што су заједничке магистарске студије организоване из научних области теологије и изградње мира. Апликативни карактер магистарских студија је загарантован на начин да се теолошка призма допуни увођењем академске области изградње мира у међурелигијском друштвеном контексту.

**Општи услови уписа на заједничке магистарске студије „Међурелигијске студије и изградња мира“**

Право уписа на магистарске студије имају кандидати са завршеним одговарајућим првим циклусом студија који се вреднује с најмање 240 ЕЦТС студијских бодова, као и дипломирани кандидати који су завршили студије по предболоњским наставним плановима и програмима (4 године). Право уписа, такође имају студенти који су завршили петогодишње интегралне студије (I и II циклус) на Католичком богословном факултету од 300 ЕЦТС бодова.

Факултети гарантују равноправност свих пријављених и врше рангирање и избор кандидата за упис на основу следећих критеријума:

* успјех у предходном образовању,
* врста завршеног образовања,
* успјех на пријемном или другим испитима,
* интервју,
* посебно знање, вјештине или способности.

Страни држављани уписују се на студије под једнаким условима као и држављани БиХ, али се, у складу с одлуком надлежног државног органа или високих образовних институција, од њих може тражити плаћање дијела или пуне цијене студија.

**Исходи учења**

Успјешним завршетком магистарског програма *Магистарске студије и изградња* мира студенти ће стећи следеће способности:

* Знање и разумијевање православних, римокатоличких и исламских основних текстова, догми и социјалног учења, те њихове примјене у међурелигијском дијалогу и сарадњи и разумијевању природе мира у учењу хришћанства и ислама.
* Способност промишљања о властитим мотивима за изградњу мира и стечене навике разумних практичара.
* Увид у поједине видове теолошких учења те њихове миротворне димензије.
* Детаљно знање и разумијевање теоретских концепата који се односе на теорију и анализу сукоба, стратешку изградњу мира и способност да се на њих одговори.
* Способност дијалога, медијације и посредовања у рјешавању појединачних и групних сукоба.
* Способност лијечења траума и помирења.
* Способност повезивања знања стеченог из разних сличних области како би се успјешно ријешили сложени проблеми.
* Способност разумног залагања, коришћења религије и повјерења.

**Наставни план и програм**

**1. Семестар**

**MОДУЛ 1 – Међурелигијски модул**

|  |  |  |
| --- | --- | --- |
| **Шифра** **предмета** | **Назив предмета** | **EЦТС** |
|   | **Међурелигијски модул – KБФ** |   |
|   | Библија о рату и миру | 1,5 |
|   | Насиље и опрост кроз призму етичког приступа | 1,5 |
|   | Нормативни приказ и социјални наук Цркве | 1,5 |
|   | Повијест Католичке цркве у Босни и Херцеговини | 1,5 |
|   | **Mеђурелигијски модул** – **ФИН** |   |
|   | Изградња мира у изворима ислама | 1,5 |
|   | Начела муслиманског вјеровања – акаид (догматика) | 1,5 |
|   | Исламска етика – миротворно значење добра | 1,5 |
|   | Социјална етика у исламу – Човјек у друштву | 1,5 |
|   | **Meђурелигијски модул – ПБФ** |   |
|   | Питање рата и мира у православној библијској егзегези | 1,5 |
|   | Патристичке теорије о рату и миру | 1,5 |
|   | Православље и други – разлике и путеви превазилажења | 1,5 |
|   | Историја односа Српске православне цркве и државе у Босни и Херцеговини у 20. вијеку  | 1,5 |

**МОДУЛ 2 – Изградња мира**

|  |  |  |
| --- | --- | --- |
| **Шифра** **предмета** | **Назив предмета** | **EЦТС** |
|   | Увод у мировне студије | 3 |
|   | Вјештине изградње мира | 6 |
|   | Религија у (пост)модерним временима | 3 |

**2. Семестар**

**МОДУЛ 3 – Напредне перспективе**

|  |  |  |
| --- | --- | --- |
| **Шифра предмета** | **Назив предмета** | **EЦТС** |
|   | Темељи изградње мира | 3 |
|   | Изградња мира у постконфликтним друштвима | 3 |
|   | Kључне друштвено-политичке теме 21. вијека  | 3 |

**МОДУЛ 4 – Апликативни модул**

|  |  |  |
| --- | --- | --- |
| **Шифра предмета** | **Назив предмета** | **EЦТС** |
|   | Mjeсто Каритаса у животу босанскохерцеговачког човјекаПрактична теологија: примјери; културне организације, вјерске школе, факултетиEкуменизам и међурелигијски дијалог-католичка перспектива | 3 |
|   | Хисторијски развој Ријасета и организацијска структура Исламске заједницеOбреди у исламуСоцијално-добротворне активности Исламске заједнице | 3 |
|   | Православно богослужењеСоцијално учење Православне црквеEклисиолошке теме и међујеврејски дијалог | 3 |

**МОДУЛ 5 – Завршни модул – магистарски рад**

|  |  |  |
| --- | --- | --- |
| **Шифра предaмета** | **Назив предмета** | **EЦТС** |
|   | Aкадемско писање | 2 |
|   | Maгистарски рад | 12 |

**Цијена студија и могућност стипендирања**

Цијена студија износи 3.200 KM.

За најуспјешније кандидате биће осигуране стипендије.

1. Одлука о додјели стипендије за програм засниваће се на следећим

критеријумима:

* Високи академски резултати који се доказују академским преписом и писмом препоруке професора (детаљи ће бити назначени у позиву за пријаву),
* Финансијска потреба, која се доказује достављеним финансијским информацијама (детаљи ће бити назначени у позиву за пријаву),
* Препознати допринос међурелигијском дијалогу и изградњи мира,
* Додатни критеријуми које одреди Заједничко вијеће (нпр. предходно стечени академски степен у одређеној области).

2.   Доступност

* Стипендије програма условљене су Фондом за стипендије и додјељиваће се студентима како би им олакшале магистарске студије,
* За програм студија додјељиваће се стипендије од 90%, 75%, 50% i 25%,
* Сви кандидати ће обавити интервју са Комисијом за пријем студената..

**Организација студија**

Настава се по правилу организује у поподневним терминима послије 16:00 часова и викендом према могућностима факултета, а с циљем отварања магистарских студија радном дијелу популације.

**Упис студената**

Планиран је упис 40 кандидата:

* 20 на редовне студије чије трошкове сносе студенти,
* 10 на ванредне студије и
* 10 страни држављани.

**Документи потребни за упис:**

* Захтјев за упис ( у молби навести на који се факултет уписује као матични факултет: Факултет исламских наука, Католички богословни факултет или Православни боогословски факултет „Свети Василије Острошки“ у Фочи),
* Диплома и додатак дипломи (за студенте који су завршили болоњске студије) о предходно завршеним студијама у Босни и Херцеговини односно призната диплома за кандидате који предходне студије нису завршили у Босни и Херцеговини (Напомена: студенти који су завршили први циклус студија у БиХ могу до издавања дипломе и додатка дипломи предати увјерење о завршеним студијама уколико се промоција и додјела диплома врши послије завршетка рока предвиђеног за достављање пријава за упис по овом конкурсу. Студенти који су претходно високошколско образовање стекли ван БиХ а чији су документи у процесу признавања могу предати потврду као доказ да је признавање у току),
* Oригинална диплома о завршеном првом циклусу студија,
* Извод из матичне књиге рођених,
* Увјерење о држављанству,
* Пријава о мјесту боравка (ЦИПС)
* Kопија личне карте.
* Двије фотографије (6цмx4цм).

Заједниче студије су организоване на принципу да кандидат бира факултет који је одговоран за вођење евиденције о студијама, завршне колегије, магистарски рад и оцијене. Сви студенти ће похађати исте колегије заједно.

Документи се предају лично или шаљу препорученом поштом на следећу адресу:

-Kaтолички богословни факултет у Сарајеву, Јосипа Стадлера 5, 71 000 Сарајево, с ознаком „За конкурс за магистарске студије *Међурелигијске студије и изградња мира*“ (Кандидат у својој пријави треба навести који факултет бира као матични).

Захтјеви за упис могу се поднијети од **11. 06. 2019. до 27. 09. 2019. године** (Пријем докумената неће се вршити у вријеме трајања колективног годишњег одмора од 22. 07. до 23. 08. 2019. године).

O свим информацијама и поступку послије пријема документације упису кандидати ће бити обавијештени путем е-мејл поште.

Kaндидати који буду примљени, за упис у прву годину студија, уз већ предана документа, достављају још и:

* Уписни, семестрални лист и ШВ образац,
* Студентску књижицу - индекс
* Податке о здравственом стању-љекарско увјерење.

За све детаље у вези с уписом можете се обратити на е – мејл адресу:

* masterstudij.msim@gmail.com или телефон: 033/584-060; 584-061 (локал 382)